Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane saatekülaline oli kord neljas ülikoolis New Age'i õpetaja,
kuniks tal oli erakordne kohtumine Iisraeli Messiaga
ja ta sai vabaks.
Samas langes ta koheselt kõige metsikuma rünnaku alla,
mille käigus Jumal õpetas talle ühe vaimuliku printsiibi,
tänu millele ta on olnud vaba üle 40 aasta.
Tahaksid ka teada, mis printsiip see on?
Kas on olemas üks üleloomulik dimensioon?
Maailm, mis ületab kõik selle, mida teame?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik“!
Kogesid üsna oma usutee alguses
meeletut rünnakut Jumala Sõna usaldusväärsuse vallas.
Kuid Jumal on nii hea
ja andis sulle ühe unenäo.
Kui vaid kõik saaks osa selles unenäos peituvast ilmutusest.
Mida Jumal sulle näitas?
See oli mu suurim võitlus mõista,
kas Jumala Sõna ikka on Jumala sõna?
Tuhanded mõtted rändasid mu peas päevast päeva
ja mu mõtteis käis kui üks sõda.
Jumal aga on andnud tõotuse,
et Ta valab viimseil päevil oma Vaimu kõige liha üle,
mille tulemusena inimesed hakkavad nägema
unenägusid ja nägemusi.
Palusin, et Jumal lahendaks mu mõtete probleemi,
mispeale Ta andis mulle fenomenaalse unenäo.
See oli üsna varsti peale mu päästetud saamist.
Nägin seal unenäos, kuidas Jeesus Kristus tuli mu juurde.
Ta seisis mu ees oma kiirgavas aus.
Korraga Ta aga kadus
ja Tema asemel oli heebreakeelne avatud raamat.
Tajusin, et tegu on Piibliga.
Teadsin ka, et see oli Jumala viis öelda:
"Mina ja mu Sõna oleme üks."
Sest see raamat asus sama koha peal, kus oli olnud Jeesus.
Mis aga kõige enam mu tähelepanu köitis, oli see,
et see raamat pulseeris, otsekui südame löögid.
Igakord, kui see pulseeris,
kiirgas üks valgusvihk neilt lehtedelt minusse.
Ärkasin üles ja kogesin erakordset soojust ja taevast valgust,
mis voolasid minusse.
Pole tarvis öeldagi,
et peale seda ei kahelnud ma Jumala Sõnas enam kunagi.
Ma teadsin, et see on elav raamat!
See oli nii oluline!
Oled elanud võidukat elu üle 40 aasta
tänu ühele võimsale tõele.
See tundub nii lihtne
ja on samas nii ülimalt oluline.
Sa kuulutad oma palveis tõotustest ja mitte probleemidest.
Miks nii?
Kui Jumal andis mulle selle nägemuse Jumala Sõna kohta,
siis ma mõistsin, et pean otsima üles
iga positiivse võimaluse Jumala Sõna rakendamiseks.
Nii hakkasingi uurima Ta tõotusi,
leides, et Piiblis on 7487 tõotust.
Ja need kõik kuuluvad nii mulle kui teile!
Need kuuluvad igaühele meist.
Mida tähendab sinu jaoks Piibli tõotus?
Tõotus on kui vanne - kindel ja vankumatu kokkulepe.
See on Jumala huulilt lähtuv pühendumine
teha või mitte teha mõnda konkreetset asja.
Pole ühtki probleemi, millega sa elus silmitsi seisad,
mille jaoks poleks olemas piisavalt tugevat ja võimast tõotust,
et kanda sind läbi su probleemist
ja viia sind võiduni "teisel pool kallast".
Need on Jumala tõotused,
kuid me peame haarama ja hoidma neist kinni Jeesuse nimel,
oodates, et Jumal kannab ka hoolt nende täitumise eest.
Sa said ka ilmutuse Jumala kroonsaalist
ja ütled, et kes iganes saab pihta ilmutusele Jumala kroonsaalist,
siis mis iganes eluohtlik probleem lihtsalt lahustub selle ees.
Ma tahan sellest lähemalt teada, mistõttu oleme kohe tagasi.
Naaseme peagi saatesse.
Jumala üleloomulikkusel ei ole piire.
Nii nagu pole ka piire sinu õpetamisel
üleloomulikus sfääris tegutsemise osas,
et saada kätte oma üleloomulik läbimurre
ükskõik, millal ja ükskõik kus kohas.
Millega iganes sa silmitsi seisad - pere probleemid, rahalised raskused,
haigus, masendus -
see netivõrgustik muudab täiega su elu.
Kus ja millal iganes.
Ole valmis oma üleloomulikuks läbimurdeks!
Lae tasuta ISN'i äpp alla juba täna!
Naaseme saatesse.
Mike, räägi sellest ilmutusest Jumala kroonsaali kohta
ja meelevallast.
Piiblis on öeldud,
et läheksime täie julgusega Jumala armutrooni ette.
Kuid see ei lõppe sellega.
Troon sümboliseerib
väge, meelevalda, määramist, valitsemist ja puhkamist.
Nii et kui istud koos Temaga Ta troonil...
See muide ei puuduta vaid tulevikku,
sest Piibel ütleb, et meid on juba praegu
seatud Jeesusega istuma taevastesse paikadesse.
Kuna see nii on, saame ka rääkida meelevallaga,
otsekui istuksimegi ise Jumala troonil.
Me räägime sama autoriteediga, millega Tema räägib.
Su elus oli aeg, kus see polnud vaid teooria su jaoks,
aga kus see päästis su elu. - Just nii.
Mis juhtus?
See on päästnud mind mitmeid kordi.
Ma tean! Olen lugenud su raamatut.
Tead mis?
Kui Jumala tõotused poleks vettpidavad,
intervjueeriksin hetkel kedagi teist.
Usu mind - vaatan oma elule tagasi
ja olen hämmingus kõigist Jumala tegudest.
Oleksin pidanud surnud olema.
Oled siis keegi eriline või? - Muidugi olen!
Sul on mingi eriline Jumalalt saadud meelevald?
Ma olen kohe väga eriline! Sa oled ka väga eriline!
Te kõik olete väga erilised!
Galaatlastele 4:28 on öeldud, et me oleme tõotuselapsed.
See tähendab, et sa oled Jumala tõotuste tulem.
Jumala tõotused säravad kui valgusvihud taevast,
koondudes ühte punkti kokku.
Selleks punktiks on sinu meelt parandanud süda,
millega oled uskunud, usaldanud, oodanud ja tegutsenud Piibli põhjal.
Roomlastele 10:13: "Sest igaüks, kes hüüab appi Issanda nime,
päästetakse."
See sünnib ka Jumala tõotuse täitumise kaudu.
Heebrea 6:17 aga ütleb, et me oleme tõotuse pärijad.
Nii et, see puudutab seda, kes sa oled,
aga ka seda, mis sul on.
Need tõotused kuuluvad mulle,
aga mida ma nüüd nendega peale hakkan?
Mainisid seda kroonsaali tõotust...
Olin alles päästetud saanud,
kui hääletasin tee ääres ja mind võeti peale.
Üks kutt jäi seisma ja küsis, kuhu lähen?
Ütlesin, et Atlantasse Georgias.
Ta ütles: "Veab sul!
Olen ise ka teel sinna, nii et sa ei vaja enam muud küüti."
Seadsin end mõnusalt sisse,
hüüdes mõtteis ennatlikult: "Halleluuja!"
Kuid enne veel, kui millestki aru sain,
keeras see mees täiskiirusel autoga põllu peale.
Ta kihutas keset põldu ja auto hüppas üles-alla.
Liikusime suurte puude poole ja ma muutusin kahtlustavaks,
teadmata, mida see vend küll teeb?
Ta tõmbas noa välja ja hoidis seda mu kõri kohal,
öeldes, et kavatseb mu vägistada, röövida ja tappa.
Olin vaid paar kuud olnud usklik,
aga mulle meenusid ühe mu õpetaja sõnad:
"Kui peaksid kunagigi puutuma kokku deemoniga -
kas otseselt või mõne inimese kaudu,
siis kasuta oma kroonsaali autoriteeti
ja kuuluta Jumala Sõna sama meelevallaga
nagu Jumal seda samas olukorras teeks."
Nii hakkasingi kuulutama Jumala Sõna.
Ütlesin: "Sa semu sea pigem oma asjad Jumalaga korda
sest kord seisad Ta kohtujärje ees ja pead andma aru igast oma teost.
Kui sa meelt ei paranda, kuuled Jumalat ütlemas:
"Tagane minust sa ülekohtutegija, sest ma ei ole sind kunagi tundnud!"
Nii ma lihtsalt muudkui kuulutasin talle.
Mul polnud aega neelatagi, nii et pritsisin kindlasti sülgegi.
Mida see sell selle peale tegi?
Korraga...
See poleks pidanud mind üllatama,
aga korraga see kutt hakkas nutma.
Kohe täiega nutma.
Ta andis selle noa mulle ja ütles: "Sa räägid täpselt nagu mu ema!"
Mõtlesin: "Mida imet ma selle noaga veel teen?",
mispeale viskasin selle nii kaugele kui suutsin.
Kutt aga põlvitas istme vahele maha ja hakkas meelt parandama.
Mina aga hakkasin temast deemoneid välja ajama
ja ta sai päästetud.
Ta sai päästetud!
Saatan saatis ta mind hävitama,
aga Jumal taevas naeris ja ütles: "Ma pööran selle loo täiesti ringi."
Muide, enne täna siia tulekut Jumal kõnetas mind
ja andis kaks tõotust spetsiaalselt tänasele publikule siin,
aga ka kõigile vaatajatele üle maailma.
Jumal rääkis kahest tõotusest, mille Ta annab teile prohvetlikult.
Roomlastele 16:20 on öeldud:
"Aga rahu Jumal purustab peatselt saatana teie jalge alla."
Rahu Jumal purustab peatselt saatana sinu jalge alla!
Peatselt.
Teine tõotus tuleb aga Efeslastele 3:20'st,
kus Jumal ütleb, et Ta on võimeline tegema
nii palju enam ja rohkem
kui suudaksime eales mõelda või paluda.
Kuid seda vastavalt väele, mis tegutseb meie sees.
Selleks on usu ja tunnistamise vägi
ning lootuse ja ootuse vägi.
Tänu Jumalale! Usu sellesse!
Millist tõotust kasutaksid üleloomuliku juhatuse saamiseks?
Psalmid 37:23:
"Issanda käest on mehe sammud,
ja ta kinnitab seda, kelle tee on tema meele järgi."
Õpetussõnad 3:5-6:
"Looda Issanda peale kõigest südamest
ja ära toetu omaenese mõistusele!
Õpi teda tundma kõigil oma teedel, siis ta teeb su teerajad tasaseks!"
Mitte võib-olla või äkki, aga Ta teeb su teerajad tasaseks.
Tahan, et paluksid seda palvet
otsekui sa ise palukski jumalikku juhtimist.
Palu seda kohe praegu.
Isa, ma täna Sind, et juhid mind oma täiusliku tahte sisse.
Ma kuulutan Meie Isa palve põhjal: Sinu riik tulgu, Sinu tahtmine sündigu
nõnda kui taevas, nõnda ka minus - Su maises astjas.
Ma olen uuestisündinud.
Sa oled öelnud, et tuul puhub sealt, kust tahab.
Ma küll kuulen ta häält, aga ma ei tea, kust ta tuleb või kuhu läheb.
Jumal, haara mind kaasa oma taevaste tuultega
ja juhi mind mu saatuse sisse Jeesuse nimel!
Mikel tekkis jälle probleem.
Ta palus säärase palve, olles Bombays.
Mis juhtus?
Bombay, India.
Mul oli seal 12-tunnine lendude vaheline aeg.
Mul polnud tahmist veeta need 12 h Bombay lennujaamas
Õnneks oli sel lennufirmal, kellega lendasin, selline reegel,
et kui lendude vahe on rohkem kui 8h, majutatakse sind 5-tärni hotelli.
Ma polnud elu sees nii luksuslikus kohas ööbinud.
See oli imeline!
Hotelli sisenedes ootasin ees mõnusat pausi
peale kuuajast aega džunglis.
Kuniks mu pilk jäi pidama restoranide lähedal asuval sildil,
kus oli kirjas: "Steigi ja homaari eripakkumine."
Olin terve kuu söönud ainult riisi,
nii et mõtlesin: "See pakkumine on küll Jumalalt!"
Hakkasin restorani poole minema,
kuniks mind tabas miski, mida olin kõige rohkem kartnud.
Jumala hääl muutis mu meelt.
Jumal ütles: "Ära mine sinna restorani,
vaid mine välja tänavale, sest mul on sulle tööd."
Läksin siis välja ja korraga...
Korraga oli seal üks väike mees, kes jooksis otse minu suunas.
See on üks põhjus, miks mulle Indias meeldib -
enamus neist on lühemad kui mina.
See väike mees jooksis mu juurde
ja küsis kiledal häälel: "Mis te nimi on?"
Vastasin: "Mu nimi on Mike Shreve."
Ta ütles: "See kõlab kangesti kristliku nimena.
Ega te juhuslikult kristlane ole?"
Ütlesin: "Täitsa olen."
Ta küsis: "Ega te juhuslikult nelipühilane ja jutlustaja ole?"
Vastasin, et olen küll.
Ta ütles: "Hästi, sest üks mees vajab kohe praegu päästmist!"
Kui aga oleksid sinna restorani läinud,
oleksid maganud maha Jumala töö.
Oleksin maganud maha ühe võrratuima kogemuse oma elus!
See on üks selliseid lugusid, mis näeb välja kui juhus,
aga on tegelikult Jumalast seatud "juhus".
Selle mehe ülemus oli läinud tol õhtul tööle ja öelnud:
"Ma ei tea, miks, aga terve oma tee tööle mõtlesin,
et see, mis sul on, on ehe asi ja ma tahan ka sellest osa saada."
See väike mees aga kartis palvetada oma ülemuse eest,
mistõttu ta jooksis sealt restoranist välja
lootuses leida kedagi, kes võiks palvetada ta ülemusega.
Ja ma lihtsalt "juhtusin" olema seal olles ühest maailma otsast teel koju.
See ülemus andis oma elu Jumalale.
Palvetasime restorani taga asuval alleel
ja siis ta ütles: "Lähme nüüd tagasi mu restorani,
sest mul on seal veel 3 hindut, üks budist, katoliiklane ja moslem."
Ta mainis ühe soojaga 6-7 erinevat usundit ära
ja tõi kõik oma kolleegid välja, olles ise olnud päästetud vaid 5 min.
Esitasin neile nö altarikutse
ja iga seal olnud kokk ning kelner sai päästetud.
Sul pole aimugi, kui palju peitub ühes Jumala tõotuses.
Sul pole aimugi, milline vägi, saatus ja eesmärk Jumalal on
su elu jaoks.
Kuid vahel on teatud kindlused, mis takistavad sul neist osa saada.
Peale pausi aga ei takista need sind enam mitte!
. Tänu Jumalale!
Naaseme peagi saatesse.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN - saate "See on üleloomulik" netivõrgustik,
mis on nähtav nii su nutiseadmetes kui Smart-TV's
tasuta ISN'i äpi kaudu.
Vaatajad on hämmingus imedest, millest me saatekülalised osa saavad.
Nüüd on sinulgi võimalus saada osa samast Jumala puudutusest.
ISN pakub erinevaid saateid 24/7
nii su nutiseadmete kui Smart-TV kaudu.
Saa osa tipptasemel õpetajate õpetusest
ja lugematul hulgal "See on üleloomulik" saadetest.
Lihtsalt lae endale tasuta ISN äpp alla!
Telekavad olid lahedad mu vanemate põlvkonna jaoks.
Tänu ISN äpile saan vaadata kõike oma ajakava järgi.
Ole valmis oma üleloomulikuks läbimurdeks,
tervenemiseks ja imeks.
Lae endale tasuta ISN äpp alla juba täna!
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse.
Mike, sa räägid kindlustest meie meeltes
ja kolmest peamisest relvast, millega need maha lammutada.
2. Korintlastele 10:3-5 on öeldud,
et "lihalikus ihus elades ei sõdi me selle loomuse järgi,
meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Pane hoolega tähele siinset sõnastust!
Siin pole öeldud,
et need relvad võtavad rajalt maha deemonid ja kurjuse jõud,
vaid need "kummutavad targutused"
ehk inimese oma mõtted-ettekujutused
ja kõik muu, "mis tõstab end jumalatunnetuse vastu..."
Ehk siis kõik, mis tõstab end kõrgemale Jumala tõotusest...
See on kindlus.
Ja see tuleb maha lammutada? - Just.
Ma ei tohi sellele tähelepanu pöörata! - Just nii.
Sa demonstreerisid seda ühel kõige hämmastavamal moel.
Oodake vaid, kuniks sellest kuulete!
Mike käis psühhiaatriahaiglas, kuid mitte iseenda pärast.
Räägi sellest.
Ma polnud päris kindel, mis toimub?
Sõitsin autoga New Yorgi osariigi ülaossa,
et jutlustada seal ühe oma sõbra koguduses.
Sinna jõudes koputasin uksele ja ta avas selle erksal meelel, öeldes:
"Nii tore, et jõudsid. Läksime!"
Küsisin, kuhu me läheme ja ta vastas: "Psühhiaatriahaiglasse."
Küsisin: "Psühhiaatriahaiglasse?"
Küsisin, kas ta kohtleb kõiki oma külalisjutlustajaid selliselt?
Oot, mis selle koguduse nimi ongi?
Mine tea, võib-olla olid sealsed toad odavamad kui motellis?
Kuid siis ta selgitas mulle,
et üks ta koguduse pühendunumaid liikmeid -
üks naine, kes kuulus ka eestpalve tiimi,
oli olnud abielus vägivaldse mehega,
kes muudkui kordas naisele, kui rumal, inetu ja väärtusetu ta on.
Mees peaks olema ikka kaitsja ja mitte ründaja.
Eriti veel oma kodus.
Igal juhul, see naine murdus ja sai närvivapustuse.
Läksime teda vaatama ja meile anti 5 minutit koos olla.
"Vaid 5 minutit ja ei mingit usujuttu!"
Ma ei osanud selle peale midagi kosta.
Nii ei öelnud ma ei "jah" ega "ei", vaid lihtsalt naeratasin,
mõeldes: "Las tõlgendavad seda, kuis iganes soovivad."
Sest oma mõtteis mõtlesin: "Ma olen siin, et ajada Jumala asja."
Nad viisid meid ta palatisse ja panid õnneks ukse enda järelt kinni.
Naine isegi ei tajunud, et me oleme seal.
Ta istus ja põrnitses seal omaette, otsekui oleks seal üksi.
Pastor ütles: "Lase käia!"
Mõtlesin: "Isegi, kui ta teeb näo, et ta mind ei kuule,
siis ta vaim ja ta süda kuulevad mind siiski."
Ma küll ei tahtnud, et keegi väljast poolt kuuleks,
mistõttu kummardusin ta kohale
ja otsustasin kuulutada ta üle kõiki Jumala tõotusi Piiblist,
mis vähegi pähe tulid.
Mulle meenus, et kui Jeesus seisis saatanaga silmitsi,
kuulutas Ta: "Kirjutatud on...Kirjutatud on..."
Nii otsustasin kasutada sama meetodit.
Kummardusin ta kohale ja ütlesin: "Kirjutatud on,
et ei ole mingit hukkamõistu neile, kes on Jeesuses Kristuses.
Kirjutatud on, et miski ei saa lahutada sind Jumala armastusest,
mis on Jeesuses Kristuses.
Kirjutatud on,
et Jumal annab sulle väe kogu saatana väe üle.
Kirjutatud on, et Jumal pole andnud sulle arguse vaimu,
vaid väe ja armastuse ja selge meele vaimu.
Kirjutatud on, et kui Jumal on sinu poolt,
siis kes saab olla sinu vastu?"
Ja ma muudkui jätkasin nii.
Vaatasin oma kella ja meil oli veel vaid 30 sekundit.
Ütlesin pastorile, et peame kütma täiega!
Panime oma käed ta peale ja ilma, et oleksime seda plaaninud,
hakkasime mõlemad täiest kõrist keeltes palvetama.
Seda kohe nii valjult, et uks löödi valla
ja kaks suurt mehemürakat astusid sisse,
haarasid meist kinni ja juhtisid meid välja,
sulgedes ukse me järel.
Suutsime siiski teha piisavalt kahju saatana kuningriigile.
Sest peale me lahkumist tõusis naine voodilt ja läks pesema.
Ta pani end riidesse, läks valvelauda ja palus oma perele helistada,
öeldes, et tal pole enam tarvis seal haiglas olla.
"Jumal andis mulle mu mõistuse tagasi."
Sul on võimalus haarata kinni Jumala tõotustest!
Jumalal on tõotus iga su vajaduse jaoks.
"See, kes hüüab appi Issanda nime, saab päästetud."
See puudutab ka sind.
Kui palud seda palvet
ja mõtled seda tõsiselt just nii hästi, kui suudad,
saavad kõik halvad asjad, mida oled eales teinud, läbi lõigatud.
Sa saad uue alguse
ja Jumala elu ning armastus täidavad sind.
Sa pole tõeliselt elanudki,
kuniks sa ei koge Jumala elu ja armastust.
Korda minu järel, öeldes häälega välja:
Kallis Jumal,
ma olen patune
ja mul on nii kahju selle pärast.
Usun, et Jeesuse veri
puhastab mind kõigist mu pattudest
ja nii olen ma Su silmis puhas.
See on uus algus.
Ja kuna ma olen nüüd puhas,
siis Jeesus tule ja ela mu sees.
Saa minu Issandaks,
aamen.
Sõna "aamen" tähendab "Sündigu nii!"
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Langesin veebruaris rünnaku ohvriks.
Sain peapõrutuse, tänu millele olin pidevalt väsinud.
Kui saates paluti, et tervendusinglid asuksid tööle,
sai mu kael terveks!"
"Olen 19-aastane, aga sain päästetud 16-aastaselt.
Teie saade juhatas mind
ja aitas mul kasvada Jumala Sõnas ning Tema üleloomulikkuses.
Saates kuuldud tunnistused kinkisid mulle suure usu
ja tekitasid minus igatsuse elada püha ja õiglast elu.
Ma ei usu, et oleksin ilma teie saateta täna seal, kus olen.
Suur tänu ja olge õnnistatud!" Sarah
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Kerry Kirkwood.
Liiga paljud kristlased ei tea täienisti kõiki neid asju,
mille eest Jeesus oma elu andis.
Vaata me järgmist saadet, kus jagan ilmutusest,
mis saab mõjutama igat su eluvaldkonda.
Suhteid, tervist, raha ja palju muud.
Tõlge: Anne-Ly Raukas